Susana

[miniatura|Retrato da duquesa [Ana de Francia coa súa filla Susana de Borbón, á dereita do tríptico de Moulins, obra do Mestre de Moulins, 1489-1499.]] 
**Susana**  é un nome propio feminino galego. Esta forma escrita é común co castelán e co portugués. A súa orixe é o hebreo xûxan que quere dicir "lirio". En galego tamén ten os hipocorísticos **Susa** e **Susi**. Santa Susana de Braga é patroa dunha parroquia na cidade de Santiago de Compostela.

## Etimoloxía 
Provén do exipcio medio xoxen, Sšn (‘flor de loto’). Aparece por vez primeira nun sarcófago da Undécima Dinastía do 2000&nbsp;a.&nbsp;C.

Aparece tamén en Persia (onde se corresponde co nome do ‘lirio’), na antiga cidade de Susa. Nos mitos persas, Shushan é tamén o nome do fillo (ou a filla, nalgunhas traducións) de Elam.

No aramaico *shoshana* significa tamén ‘lirio’. No entanto, a raíz hebraica do nome do lirio שושן deriva de שוש ou ששנ, que significa ‘ledo, brillante ou feliz’, e é a base da verba ששון *sasson*, que significa ‘ledicia’.

Aparece unha Susana no Evanxeo de Lucas (8:3), como unha das mulleres que acompañaban a Xesús Cristo.

## Variantes 
## Santoral 
*11 de agosto: Santa Susana de Roma.
*14 de abril: Santa Susana de Braga.

## Persoeiros 
### Santas e beatas 
*Santa Susana de Roma (século III), virxe e mártir romana; festividade: 11 de agosto.
*Susana de Braga, virxe mártir do século III - Festividade: 14 de abril. Ten especial devoción en Santiago de Compostela.
*Santa Susana (século II), patricia romana, mártir; festividade: 29 de agosto.
*Santa Susana de Taormina; festividade: 7 de xuño.
*Santa Susana de Tavium, virxe e mártir; festividade: 24 de maio.

### Galegas 
*Susana Seivane, gaiteira galega.
*Susana Sánchez Aríns, poeta galega. 
*Susana Dans, actriz galega.
*Susana López Abella, política galega.
*Susana Vázquez Dorado, política galega.  
*Susana Fortes, escritora e xornalista galega.
*Susana Germade, cantante galega. 
*Susana Quintás, economista e empresaria galega.

### Outras 
*Susana de Italia, condesa de Flandres.
*Susan McFadden, actriz e cantante irlandesa.
*Susana Díaz, política andaluza.
*Susana Giménez, actriz arxentina de cinema.

## Susana na arte 
### Pintura 
**Susana no baño*, pintura de Tintoretto.

### Música 
**Susana Seivane (álbum)*, primeiro álbum de estudio da gaiteira Susana Seivane.
*A tradicional canción estadounidense *Oh! Susanna* (1847), de Stephen Foster (1826-1864)
**Suzanne* (1968), unha das cancións máis coñecidas de Leonard Cohen
**Suzanne* (1984), é un clásico dos anos oitenta de The Art Company

### Cinema 
*O filme *Susana* (1951) —tamén coñecido como *Demonio y carne*—, do director hispanomexicano Luis Buñuel (1900-1983).
*O filme dinamarqués *Susana* (1951).

### Publicacións 
*a revista *Susana*, editada por Susana Giménez.

## Toponimia 
*Susana, comuna no Departamento Castellanos, provincia de Santa Fe (Arxentina).
*A Susana, lugar da parroquia do Viveiró, no concello de Muras;
*A Susana, lugar da parroquia de Marrozos, no concello de Santiago de Compostela;
:*Estación da Susana, apeadoiro de Adif, situado na Susana.
*Carballeira de Santa Susana, carballeira en Santiago de Compostela.

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega